**MONTHLY TAVI ROUNDS 2021 | Παρασκευή 26 Νοεμβρίου και ώρα 20:00**

ΔΙΑΔΙΚΤΥΑΚΗ ΠΑΡΑΚΟΛΟΥΘΗΣΗ

Ξεκινώντας από το Φεβρουάριο, το Τμήμα Διαδερμικών Βαλβίδων του ΥΓΕΙΑ ανοίγει μία διαδικτυακή αίθουσα κάθε τελευταία Παρασκευή του μήνα για **90 λεπτά, στη διάρκεια της οποίας** παρουσιάζονται τα πιο ενδιαφέροντα περιστατικά που αντιμετωπίστηκαν τον μήνα που πέρασε με σκοπό να γίνει μια διαδραστική εκπαιδευτική συζήτηση.

Αυτή την **Παρασκευή 26 Νοεμβρίου και ώρα 20:00 όλοι οι Καρδιολόγοι, Καρδιοχειρουργοί και γενικώς οι εμπλεκόμενοι στην αντιμετώπιση και θεραπεία ασθενών με καρδιακές βαλβιδοπάθειες μπορούν να** παρακολουθήσουν **ζωντανά και με ελεύθερη συμμετοχή** το **TAVI Montly Rounds 2021**

στον σύνδεσμο: [www.livemedia.gr/tavirounds21](https://www.livemedia.gr/tavirounds21)

Η παρουσίαση είναι αμιγώς κλινική και ακολουθεί τη σειρά που με την οποία έγινε στην πράξη. Από το λεπτομερέστατο ιατρικό ιστορικό και φυσική εξέταση, την αντιμετώπιση που προηγήθηκε σε όλα τα στάδια της πορείας του ασθενή, στις απεικονιστικές και άλλες εξετάσεις, στη λήψη αποφάσεων και στο σχεδιασμό της επέμβασης, και τέλος στην εκτέλεση της επέμβασης βήμα-βήμα όπως εξελίχθηκε στην πραγματικότητα.

Κάθε φορά εκτός από την Ομάδα Καρδιάς του ΥΓΕΙΑ συμμετέχουν διαδραστικά προσκεκλημένοι Ειδήμονες, ενώ είναι δυνατή η υποβολή ερωτήσεων αλλά και η ζωντανή συμμετοχή οποιουδήποτε κατόπιν αιτήματός του την ώρα εκείνη.

Η θεματολογία ακολουθεί το πιο ενδιαφέρον περιστατικό του μήνα, από διαδερμικές βαλβίδες αορτικής (TAVI) που αναμένεται να είναι και η πλειοψηφία των περιστατικών, κλιπς μιτροειδούς, διαδερμικές βαλβίδες μιτροειδούς, τριγλώχινας και πνευμονικής, σύγκλειση παραβαλβιδικών διαφυγών, υβριδική αντιμετώπιση βαλβιδοπαθειών κ.ο.κ.

Προς το τέλος της κάθε συνάντησης υπάρχει η δυνατότητα να παρουσιάζεται και ένα περιστατικό από τους συμμετέχοντες με ερώτημα για τη βέλτιστη αντιμετώπισή του.

Οι εξελίξεις στο πεδίο των διαδερμικών θεραπειών βαλβίδων είναι συναρπαστικές και στόχος αυτής της δραστηριότητας του Τμήματος Διαδερμικων Βαλβίδων είναι να προάγει την εκπαίδευση ώστε να παρέχεται η βέλτιστη σύγχρονη θεραπεία στους πάσχοντες.